cyanic-selkie/wikianc huggingface dataset:
גיא חבר
מאמצי החיפוש
בשנת 2005 התגלה כי הכומתה של חבר נמצאת ביחידה לאיתור נעדרים. ייתכן שהיא נמצאה ימים ספורים לאחר היעדרותו, אך בשל סכסוך בין המשפחה לבין קצינה ביחידה הוסתרו הכומתה וכן מידע נוסף מפני המשפחה. לאור זאת עלו טענות בדבר שיבוש החקירה ורשלנות מצד צה"ל בניסיונות לאתר את חבר. רינה חבר, אימו של גיא, טוענת ש"עד היום צמרת אכ"א מסתירה את האמת מהמשפחה ורק ממכתב לרמטכ"ל מתברר היכן הייתה הכומתה".
נבחרת האנטילים ההולנדיים בכדורגל
בשנת 1968, נערכו דיונים בהצעה לצרף את הנבחרת כקבוצה לליגת המחוזות של התאחדות הכדורגל של אנגליה, אשר תשחק את משחקי הבית שלה בהולנד, אך הצעה זו מעולם לא הבשילה.
קארל שורן
קארל שוֹרְן (בגרמנית: Karl (Carl) Schorn; ) היה צייר ושחמטאי גרמני והיה אחד מהחברים של הפליאדות של ברלין.
שורן, יליד דיסלדורף, למד באקדמיה של דיסלדורף, ובין השנים 1824–1827 בפריז, בין היתר בסטודיו של אנטואן-ז'אן גרו ושל ז'אן-אוגוסט-דומיניק אנגר. בשנת 1832 עבר לברלין, שם צייר בין היתר את התמונה המופיעה משמאל. ב-1847 מונה כפרופסור באקדמיה לאמנויות.
אסטרונומיה חוץ-גלקטית
ככל שהשתפר הציוד, יותר ויותר עצמים מרוחקים ניתנים לצפייה בפרטים. לפיכך ניתן לחלק ענף זה לאסטרונומיה חוץ-גלקטית קרובה ולאסטרונומיה חוץ-גלקטית רחוקה. הראשונה דנה בעצמים כמו גלקסיות בקבוצה המקומית שלנו, שהן קרובות מספיק כדי לאפשר צפייה וניתוח בפרטים של תוכנן (למשל שאריות סופרנובה, קבוצות של כוכבים). השנייה מתארת את חקר העצמים הנמצאים רחוק עד שרק התופעות הבהירות ביותר מהן נצפות.
מלחמת טרויה
חתונתם של תטיס ופלאוס
הכתובים מתארים את החתונה ככזו שלקחה 10 ימים ברציפות, אך מדובר במספר טיפולוגי שנועד להמחיש את העובדה שהחתונה הייתה ארוכה מאוד. באיזשהו שלב, הגיעה אריס, "אלת" המריבות. אריס עצמה איננה "אלה" רגילה, אלא קשורה בכוחות קדומים שהסיפור מתאם כעוצמתיים יותר מהאלים. זו, בתורה, נתנה לפלאוס מתנה, תפוח ועליו מוטבעות המילים "ליפה מכולן".
משפט פאריס
פאריס, נסיך טרויה, אשר אז עוד חי בהר אידה, מונה לבחור את היפה מכולן. כל אחת משלוש האלות הגדולות שהוזכרו קודם, ניסתה לשחד מיד את פאריס שיבחר בה. הרה הבטיחה כוח פוליטי ושליטה בכל אסיה, אתנה הבטיחה מיומנות קרב, חוכמה ויכולות של הלוחמים הגדולים ביותר, ואפרודיטה הבטיחה לו את האישה היפה ביותר בעולם, הלנה, אשתו של מנלאוס מלך ספרטה. פאריס, לאחר זמן מחשבה לא ידוע, בחר בסופו של דבר לתת את תפוח הזהב לאפרודיטה.
הארי מקניש
אחרי המשלחת חזר מקניש לעבוד בצי הסוחר של הממלכה המאוחדת ולאחר זמן היגר לניו זילנד, שם עבד במבדוקים של ולינגטון, עד שמחלה אילצה אותו לפרוש. הוא מת חסר-כל בבית המחסה אוהירו בוולינגטון.
"אנדיורנס"
לחץ הקרח גרם לדליפת מים אל תוך הספינה. כדי למנוע את הצפתה בנה מקניש סכר בגובה שלושה מטרים לפני התורן הקדמי. לשם אטימתו השתמש בקרעי שמיכות, שחיבר במסמרים מעל החיבורים, כשהוא עומד במשך שעות במים קפואים עד למותניו. עם זאת, נבצר ממנו למנוע את ריסוק הספינה בין מצופי הקרח והוא היה מנוסה דיו לדעת מתי לחדול. אחרי התרסקות הספינה מונה לפקד על הצלת מאגרי המזון מן האגף שכונה "הריץ". תחת פיקודו של מקניש די היה בשעות ספורות לפתוח את הסיפון די הצורך לחלץ חלק ניכר מן המצרכים.
על הקרח
כאשר התפרקות המצוף אילצה לבסוף את האנשים להזיז את המחנה אל שולי הקרח הדחוס, החליט שקלטון לגרור שתיים מן הסירות, "ג'יימס קיירד" ו"דאדלי דוקר", עד שימצאו נתיב מים פתוחים להפליג בו. לאחר יום אחד של גרירת הסירות, הורה שקלטון לפרנק וורסלי לחזור למחנה ולהשאיר שם פתק בתוך בקבוק. בפתק סיפר על גורלה של "אנדריודנס" ועל יציאת חברי המשלחת מערבה בתקווה להגיע ליבשה. הפתק נחתם בתאריך 23 בדצמבר 1915. שקלטון דאג להשאיר את הפתק בבקבוק רק לאחר יציאת האנשים מן המחנה, כדי שלא יראו בכך אות לכך, שמנהיגם אינו מאמין בסיכוייהם לשרוד.
כריסטופר פייק
The Cage
בתחילת הפרק "The Cage", פייק והצוות שלו מתאוששים ממשימתם אל רייגל 7, בה מספר מחברי חוליית הנחיתה נהרגו על ידי התושבים המקומיים. האירוע ממלא את פייק עם כל כך הרבה רגשות אשם, והוא שוקל להתפטר ממשרתו.
הארי מקניש
על הקרח
מסע הגרירה היה קשה מנשוא וההתקדמות איטית להחריד. בשלב מסוים הכריז מקניש, שהוא מסרב להמשיך, בטענה, שלאחר טביעת הספינה אין החוזה שחתם עליו מחייב אותו. וורסלי, שהיה רצוץ בעצמו מעייפות, לא ראה עצמו כשיר להתמודד עם טענותיו והזעיק את שקלטון. זה הציב לפני מקניש את הסוגיה המשפטית, לפיה היה מחויב בכל מצב שהוא לבעלי הספינה ולמפקד המשלחת, אך גם מעבר למחויבות זו, היה ברור גם למקניש העיקש והמותש, שאין לו ברירה אלא להמשיך עם חברי הצוות, משום שלבדו היה מוצא את מותו תוך ימים ספורים. שקלטון הבין ללבו והניח לו להתעשת מעקשותו חסרת ההגיון בכוחות עצמו. למחרת בבוקר חזר מקניש ותפס את מקומו מאחורי המגלשיים בירכתי הסירה. שקלטון כתב למחרת ביומנו:
רדיו-טלסקופ
רדיו-טלסקופ הוא מתקן הצופה בעצמים המצויים בחלל באמצעות קרינת רדיו (קרינה אלקטרומגנטית המאופיינת בתדירות נמוכה יחסית ואורך גל ארוך). טלסקופ אופטי צופה בעצמים רחוקים על ידי שימוש בקרינה נראית המגיעה מן העצמים הנצפים בחלל. טלסקופ רדיו, לעומת זאת, עושה זאת באמצעות קרינת רדיו המגיעה מגרמי שמים שונים בחלל.
היסטוריה
אחד הפיתוחים הבולטים בתחום התרחש בשנת 1946 עם פיתוח טכניקה הקרויה אינטרפרומטריה אסטרונומית שבה משולבים כמה רדיו-טלסקופים במערך גדול כדי לדמות אנטנה וירטואלית גדולה, דבר שמאפשר השגת רזולוציה טובה בהרבה. הרדיו-אסטרונום הבריטי מרטין רייל (Martin Ryle), מקיימברידג' זכה בפרס נובל לפיזיקה לשנת 1974 בזכות פיתוח זה יחד עם פיתוח של עבודות אחרות (Aperture synthesis) בתחום.
בשנת 2023 פורסם כי אות רדיו מגלקסיה "SDSSJ0826 5630" במרחק של כמעט 9 מיליארד שנות אור מכדור הארץ נקלט על ידי רדיו טלסקופ בהודו ופוענח על ידי חוקרים מקנדה והודו.
דוד מנע
ביוגרפיה
בעל משרד עורכי דין "מנע ושות'" העוסק בתחומי הנזיקין, דיני העבודה והמנהל הציבורי. היה מועמד לראשות עיריית רמת-גן בבחירות 2013.
Santa Tell Me
קידום והוצאה לאור
הסינגל יצא לאור ב-24 בנובמבר בחצות באתר אייטונס, אודיו של השיר גם כן הועלה לערוץ שלה "ArianaGrandeVevo". זמן קצר לאחר העלאת האודיו, הועלה גם וידאו מילים של השיר לערוץ גם כן אשר כולל בתוכו כמה תמונות של גרנדה בנערותה בחג המולד.
צד לקוח
באינטרנט, המחשב הביתי מהווה "לקוח" שמקבל את המידע שהגיע מהשרת, ומציג אותו למשתמש באמצעות תוכנה ייעודית, לרוב דפדפן. המושג "תכנות בצד הלקוח" מתאר את הפעולות שמבצעים הדפדפן ושאר חלקי המחשב של הלקוח, כדי להציג על צג הלקוח את הדף שהגיע מהשרת.
לקוח אינטרנט
בראשית ימיה של רשת האינטרנט, עת נוצר צורך להציג באינטרנט מידע גם בצורה גרפית (להבדיל מהעברת טקסט בלבד), פותחה למטרה זו שפת התגיות HTML. התגיות, המהוות הוראות מוסכמות ליצירת מצג גרפי סטטי, נשמרות כקובץ טקסט בעל סיומת .html או .htm אשר מאוחסן על השרת. כאשר המחשב המרוחק מבקש מהשרת גישה אל הקובץ הזה, נשלח אליו תוכנו, ולפיו הדפדפן בונה את הדף בצד הלקוח.
בלוטת יותרת התריס
תפקיד
תפקידן של בלוטות יותרת התריס הוא בקרה על משק הסידן וויסות רמת הסידן בגוף. פעולה זו מבוצעת על ידי הפרשת הורמון הנקרא PTH: בעת שרמת הסידן בדם יורדת, הבלוטה מפרישה את ההורמון אשר גורם לעליית רמת הסידן בדם. להורמון ה-PTH שלוש פעולות עיקריות:
היפו-פאראתירואידיזם
הסימפטום העיקריים של היפו-פאראתירואידיזם הוא כווצת הנובעת מרמה נמוכה של סידן בדם, וגורמת להתכווצויות שרירים, בעיקר באזור הפנים והגפיים. במקרים חמורים עלול להיווצר דמם תת-עורי והפרעות בקצב הלב.
גואלדו טדינו
כלכלה
העיר הייתה מפורסמת בימי הביניים בייצור כלי קרמיקה ומיוליקה. בסוף המאה ה-20, חודשה תעשיית הקרמיקה והעיירה משמשת מרכז חשוב לייצור תעשייתי של קרמיקה ושל אביזרי אמבטיה. באזור העיר יש מעין המשמש לייצור מים מינרלים על ידי חברת "רוקטה" (Rocchetta) שהיא החברה המובילה באיטליה במכירת מים מוגזים. החברה הגיעה לגואלדו טדינו בתחילת שנות ה-90 של המאה ה-20. כעשור לאחר הגעתה החלה התנגדות של תושבי המקום להמשך פעילות החברה ולשאיבת מי המעיינות באזור על ידה בטענה של ניצול חסר אבחנה של מי האזור. התושבים נתמכים על ידי ארגוני שמירת הסביבה הקוראים למדיניות ברת-קיימא בכל הנוגע לשמירה על מקורות מים.
טקס פרסי אופיר לשנת 2018
הזוכה הגדול של הטקס היה הסרט "האופה מברלין", עם 7 פרסים, לרבות עבור הסרט העלילתי הטוב ביותר.
קביעת מוט
את קשר המוט מסיימים על ידי קשר בוהן או קשר שטוח.
מנוע קרנו
נצילות מנוע חום
ולכן יעילות המנוע תהיה:
מקרר קרנו
גודל זה גדול מאחד – מאחר שהמערכת אינה הופכת את העבודה לחום, אלא משתמשת בעבודה כדי להעביר חום, והיא מתווספת לחום שהועבר מהמאגר הקר. מזגנים רבים יכולים גם לחמם, ואף על פי שכלכלית אין זה משתלם להתקין מזגן לצורך חימום - אם מזגן כבר קיים, זה אכן משתלם יותר כלכלית להשתמש בו גם לחימום, במקום בתנור חימום שהופך אנרגיה חשמלית ישירות לחום.
דן ויטץ'
ביוגרפיה
כחודש לפני המבחנים האמריקאים לאולימפיאדת ברצלונה (1992) מתח ויטץ' גיד בברכו ובכך נמנע ממנו להשתתף בתחרות.
בלדווין הראשון, מלך ירושלים
בלדווין רוזן אדסה
בלדווין נשא לאישה את ארדה, בתו של טורוס, ונשא בתואר הלא רשמי של שגריר הצלבנים בארמניה. בשנתיים הראשונות לשלטונו פעל בולדווין להרחבת גבולות הרוזנות, בעיקר על חשבון המוסלמים הסלג'וקים ששכנו ממזרח לה. בינות כיבושיו הוא נלחם בניסיונות להדחתו מצד נתיניו הארמנים, וכן הגיש עזרה לצבא הצלבנים בעת המצור הצלבני על אנטיוכיה, על אף שהוא לא יצא בעצמו לעיר אלא רק שלח תגבורת לצרים.
הרחבת הממלכה
בהסכם נישואיו החדש של בלדווין נחתם כי במקרה שהוא ואשתו החדשה יהיו חשוכי ילדים, ימונה רוג'ר מסיציליה, בנה של אדלידה מנישואיה הראשונים, כיורש הרשמי למלך. מבחינה טכנית היו נישואיו השלישיים של בלדווין בגדר נישואים ביגמיים, וזאת מכיוון שאשתו הקודמת ארדה המשיכה לחיות במנזר בירושלים לאחר גירושה מחצר המלכות. עניין זה המשיך לעמוד בעוכרו של בלדווין למשך כל ימיו.
מורשתו וחייו הפרטיים
ספרו של פולקו משארטר "ההיסטוריה של ירושלים" (Historia Hierosolymitana) מהווה את מקור המידע האמין ביותר אודות תקופת שלטונו של בלדווין הראשון.
פולקו תיאר את בלדווין כממשיך דרכו של יהושע בן נון, "יד ימינו של עמו, ואימת יריביו". ההיסטוריון ויליאם מצור תיאר אותו כממשיך דרכו של המלך שאול. ויליאם, שלא הכיר את בלדווין אישית כפי שהכירו פולקו, השאיר תיאור מדויק למדי של דמותו של בלדווין:
רוברט נלר
ביוגרפיה
לאחר שסיים את לימודי התואר הראשון באוניברסיטת וירג'יניה התגייס בשנת 1975 לחיל הנחתים למסלול קצונה ישיר. במסגרת מסלול זה עבר נלר הכשרה כלוחם וקורס קציני חי"ר. נלר שימש כמפקד מחלקה בגדוד השלישי שברגימנט הנחתים הרביעי של דיוויזיית הנחתים השלישית. שימש מפקד פלוגה בגדוד הראשון של דיוויזיית הנחתים הראשונה. בשנים 1988–1990 שימש מפקד כוח מאבטחים של הנחתים בפנמה והשתתף במבצע מטרה צודקת.
ביוני 2007 מונה למפקד דיוויזיית הנחתים השלישית. באוגוסט 2009 מונה לנשיא אוניברסיטת חיל הנחתים. בינואר 2011 קודם לדרגת לוטננט גנרל ומונה לראש אגף מבצעים במטות המשולבים. ביולי 2014 למפקד פיקוד כוחות הנחתים ומפקד כוחות הנחתים בגזרת האוקיינוס האטלנטי ואירופה.
צווארון כחול
מקור המונח
מקור המונח "צווארון כחול" מצוי במדים שהיוו קוד לבוש במקצועות התעשייה במאה ה-19. עובדי התעשייה ועבודות הכפיים נוהגים ללבוש בגדים עמידים בפני לכלוך. מאפיין פופולרי של בגדים אלה היה ועודנו בגדי עבודה בצבע כחול. כחול הוא גם הצבע הפופולרי של סרבלי העבודה שלובשים עובדים אלה, שכוללים פעמים רבות את שם החברה מודפס בצד אחד ותג זיהוי עם שם העובד בצד השני. על פי רוב בגדים אלה נרכשים ומסופקים לעובדים על ידי המעסיק.
מעבר הצווארון הכחול ממדינות מתועשות למדינות מתפתחות
עם המעבר של רבות ממדינות העולם המערבי לבסיס של כלכלת שירות, המתבססת יותר ויותר על מגזר השירותים, מספר משרות הצווארון הכחול הלך ופחת באופן עקבי. גורם מרכזי נוסף לירידה במספר משרות הצווארון הכחול במדינות אלה הוא מהפכת המידע. אבל הסיבה העיקרית לירידה היא שהרבה ממשרות הייצור, שאינן דורשות מיומנות גבוהה, הועברו, לעיתים במיקור חוץ, למדינות מתפתחות, בהן משולם לעובדים שכר נמוך מאוד עבור עבודתם. כתוצאה ממגמה זו, קיימת תופעה של מעמד הולך וגדל של עובדי צווארון כחול במדינות המתפתחות, ושינוי בסיס התעסוקה בהן מחקלאי לתעשייתי.
ארכיבישופות מגדבורג
היסטוריה
אותריך נבחר לארכיבישוף לאחר מותו של אדלברט (981). גיזילר ממרסבורג השיג בשוחד ובמירמה את החזקה בכס מגדבורג, וגם הצליח לתפוס זמנית את הבישופות של מרזבורג (עד 1004). בין היורשים הראויים להזכיר ניתן למנות את גרו הקנאי (1012–1023); ורנר (1063–1078), שנהרג בקרב עם היינריך הרביעי; נורברט הקדוש, בלט במאה ה-12 (1126–1134), מייסד המסדר הפרה-מונסטראטנסי. הארכיבישוף ויכמן (1152–1192) היה חשוב יותר כריבון ונסיך של האימפריה הרומית הקדושה מאשר כבישוף. ויכמן צידד בקיסר במרד הסקסוני הגדול ותוגמל על ידי הכרה בזמניות הארכיפיסקופליות ובקתדרלה כמצב של חופשיות אימפריאלית בתוך האימפריה הרומית הקדושה, ולפיכך ויכמן היה הראשון שהוסיף את התואר נסיך חילוני לארכיבישוף הכנסייתי שלו. אלברכט השני (1205–1232) הסתכסך עם אוטו השני, מרקיז ברנדנבורג (1198–1215), משום שהכריז על חרם האפיפיור נגד האחרון ומלחמה זו פגעה מאוד בארכיבישופות. ב-1208 החל לבנות את הקתדרלה הנוכחית של מגדבורג, שנחנכה רק ב-1263, ומעולם לא הסתיימה לחלוטין; גינתר הראשון (1277–1279) בקושי נמלט ממלחמה רצינית עם המרקיז אוטו הרביעי, שהתרעם בגלל שאחיו אריך מברנדנבורג לא נבחר לארכיבישוף. הברנדנבורגרים הצליחו לאלץ את גינתר הראשון ואת ברנהרד השלישי (1279–1281) להתפטר ולהפוך את אריך לארכיבישוף (1283–1295).
אהרן צייטלין
קורות חיים
חתנו (בזיווג שני) היה איל ההון זאב וולפסון.
ואלה שמות
מבנה השיר
חלקו המסיים של השיר כולל רשימה של 20 כדורגלני עבר ישראלים, רובם המכריע מקבוצת הפועל תל אביב, וכן שלושה כדורגלני עבר בינלאומיים מפורסמים – יוהאן קרויף ההולנדי וגארינצ'ה ופלה הברזילאים. השיר מסתיים בציון מיוחד של שוער העבר הישראלי יעקב חודורוב.
משה איש כסית
ביוגרפיה
איש כסית נפטר בפתאומיות מדום לב בבית החולים איכילוב בתל אביב. איש כסית הגיע במונית ובאופן עצמאי אל בית החולים בשעה שש בבוקר והתלונן על כאבים בחזה שהרגיש במהלך הלילה, לאחר ששהה במיון מעל לשעה נפטר על המיטה במיון מדום לב, ניסיונות החייאה של צוות המיון והעברתו לחדר החייאה לא הצליחו להציל את חייו. זמן קצר לאחר מותו טענו משפחתו של כסית שלא נבדק כראוי במיון, ולא טופל בצורה מהירה שהייתה יכולה למנוע את מותו הטרגי. כסית נטמן בבית העלמין בקריית שאול. הותיר אחריו אישה ושלושה ילדים.
הנצחתו
בשיר "סן פרנסיסקו על המים" מוזכר איש כסית יחד עם אביו בבית האחרון בשיר. "פתאום אני רוצה הביתה חזרה אל הביצה לשבת ב'כסית', ולצחוק עם משה ועם חצקל".
הפארק הלאומי גרייט סמוקי מאונטיינז
אקולוגיה
בין מיני היונקים בפארק דביבון מצוי, שונר מצוי, שני מינים של שועל, לוטרה צפון-אמריקנית, מרמיטה צפון-אמריקאית, בונה קנדי, שני מינים סנאיים, אופוסום וירג'יניה, זאב ערבות, אייל פרדי לבן-זנב, טמיאס, שני מינים של בואשיים, וכמה מינים של עטלפים.
זיהום אוויר
הפארק הלאומי גרייט סמוקי מאונטיינז נחשב לפארק הלאומי המזוהם ביותר על פי דו"ח משנת 2004 של אגודת השימור של הפארקים הלאומיים. מ-1999 ועד 2003 תועדו בפארק כ-150 ימים שבהם האוויר היה לא בריא, שווה ערך לחודש של אוויר בלתי בריא בשנה. ב-2013 דיווחה אוניברסיטת המדינה של קולורדו שבשל קבלת חוק האוויר הנקי ב-1970 ויישום תוכנית הגשם החומצי היה "שיפור משמעותי" באיכות האוויר בגרייט סמוקי מאונטיינז מ-1990 ל-2010.
היסטוריה
הפארק זכה למעמד של שמורה ביוספרית בינלאומית ב-1976, ב-1983 העניק אונסק"ו לפארק מעמד של אתר מורשת עולמית, וב-1988 הפך חלק מהשמורה הביוספרית של דרום האפלצ'ים (Southern Appalachian Biosphere Reserve).
אליוט ספיצר
קורות חייו
ספיצר למד לתואר ראשון בבית הספר על שם וודרו וילסון לעניינים ציבוריים ובינלאומיים באוניברסיטת פרינסטון לאחר שקיבל 1590 מתוך 1600 בבחינה הפסיכומטרית האמריקנית (SAT). לאחר מכן רכש תואר במשפטים באוניברסיטת הרווארד. לדבריו, קיבל את הציון המרבי (800) בבחינת המיון של בתי הספר למשפטים (LSAT). בעת לימודיו בהרווארד פגש את סילדה וול, אשר ברבות הימים הפכה לרעייתו. השניים נישאו ב-17 באוקטובר 1987 ונולדו להם שלוש בנות: אליסה (נולדה ב-1989), שרה-בת' (1992) וג'ינה (1994).
עם השלמת לימודי המשפטים התמחה ספיצר אצל השופט הפדרלי רוברט ו. סוויט במנהטן. מיד לאחר מכן הצטרף למשרד עורכי הדין Paul, Weiss, Rifkind, Wharton & Garrison. שנתיים מאוחר יותר הצטרף למשרד התובע הכללי של מנהטן ולחם נגד הפשע המאורגן במשך כמעט שש שנים. בשנת 1992 ניהל את החקירה שהפסיקה את שליטתה של משפחת גמבינו בעסקי ההלבשה וההובלה של מנהטן. בין 1992 ל-1994 עבד במשרד עורכי הדין Skadden, Arps, Slate, Meagher & Flom ובין 1994 ל-1998 במשרד Constantine and Partners.
ארדנט
אֶרדֶנֶט (במונגולית: Эрдэнэт) היא העיר השנייה בגודלה במונגוליה ובירת האיימאג אורחון. העיר שוכנת בעמק בין הנהרות אורחון וסלנגה וממוקמת כ-240 ק"מ צפון מערבית לבירת המדינה אולן בטור. אוכלוסיית העיר מונה כ-87,000 תושבים (נכון ל-2008).
וריפון
היסטוריה
באפריל 1997 נרכשה החברה על ידי חברת היולט פקארד, אך היא מכרה אותה לאחר 4 שנים לקרן השקעות פרטיות שהנפיקה אותה בבורסה לניירות ערך בניו יורק בשנת 2005.
נת'ניאל קליפטון
בשנת 2014 הוצג בהיכל התהילה של הכדורסל, כשחקן.
ליגת ה-NBA
בשש מתוך שבע עונותיו בניו יורק העפיל עם הניקס לשלב הפלייאוף, ובשלוש מתוכן הפסיד עם הקבוצה בגמר ה-NBA. בעונת נבחר בפעם היחידה בקריירה להשתתף במשחק האולסטאר, לצד חבריו לקבוצה הארי גלאטין וקארל בראון. בגיל 34, קליפטון הוא השחקן המבוגר ביותר בתולדות הליגה אשר משתתף לראשונה במשחק האולסטאר.
לאחר קריירת ה-NBA
בקיץ 1958 עזב קליפטון את הפיסטונס וחתם בקבוצת "דטרויט קלאונס" מליגת הבייסבול לשחורים. בשנת 1961 חזר לשחק כדורסל, ושיחק במשך עונה אחת בקבוצת "שיקגו מייג'ורס" מליגת ה-ABL בטרם פרש ממשחק באופן סופי.
הומלוצפליים
הם דומים מאוד לפכיצפלוזאוריים ובעלי גולגולת דומה אך פחות עגלגלה ואולי התבססו להגנה יותר על תנועה מהירה מאשר על נגיחה חזקה. הם נמצאו באמריקה הצפונית ובמרכז אסיה ונכחדו בהכחדת הקרטיקון לפני 66 מיליון שנה.
אסתר ויתקון
ביוגרפיה
ויתקון כתבה מאמרים, בעיקר על שירת משוררים והיא חברה באגודת הסופרים העבריים., משנת 1992, חברת אס"י. כמו כן יזמה והנחתה ערבי ספרות רבים בבית הסופר בתל אביב.
אני אוהב אותך, בת' קופר
אני אוהב אותך, בת' קופר (באנגלית: I Love You, Beth Cooper) הוא סרט קומדיה משנת 2008 בבימויו של כריס קולומבוס. מבוסס על רומן באותו השם, שנכתב על ידי לארי דויל. בסרט מככבים היידן פנטייר, פול ראסט וג'ק קרפנטר.
עלילת הסרט
בטקס של יום סיום הלימודים בבית הספר התיכון "באפלו גלן" בטאקומה, וושינגטון, תלמיד מצטיין בשם דניס קוברמן (פול ראסט) מתוודה על אהבתו לראש צוות המעודדות בית הספר בת' קופר (היידן פנטייר). לאחר הטקס, דניס מזמין את בת' ואת חברותיה קאמי (לורן לונדון) וטריסי (סטורם לורן) למסיבה שתכנן בביתו. בבית משפחת קוברמן, הוריו של דניס עוזבים את הבית, ולפני שהם יצאו דניס מדבר עם אביו (אלן ראק) ואביו מגלה לו שיש לו ליד המיטה קונדומים, למקרה שיצטרך.
החמישה נוסעים ברכב של בת' במהירות גבוהה ללא אורות ומתנגשים במכונית של אביו ואמו של דניס (סינתיה סטיבנסון), שמקיימים יחסי מין במכונית. במקום לצאת מהרכב ולהתנצל, בת' מחליטה לנסוע למסיבה פרטית בבית של ולי וולי, אחת התלמידות בבית הספר, שם היא נתקלת בקווין שוב. קווין עומד מול דניס ומתחיל להרביץ לו עד שבת' נכנסת עם הרכב הגדול של קווין אל תוך אחד הקירות בבית. הם מתחילים לנסוע לבית הספר ונכנסים אליו באמצעות המפתח של בת', בהיותה ראש צוות המעודדות. לאחר שבת', טריסי וקאמי רוקדות את ריקוד המעודדות, החמישה רצים לחדר ההלבשה ולמקלחות. קווין וחבריו מופיעים בחדר ההלבשה בדיוק כאשר דניס מתפשט ומתכוון להצטרף לריץ' ולבנות במקלחת. ריץ' מתחיל להכות את קווין וחבריו במגבת מגולגלת, דבר שקרה לו בהיותו צעיר והוא חיכה במשך שנים לעשות זאת למישהו אחר.
אליוט ריצ'רדסון
ערוב ימיו ומותו
בליל השנה החדשה של 1999, ריצ'רדסון נפטר בבוסטון כתוצאה מדימום מוחי. לאחר מותו נודע ריצ'רדסון כ"קדוש המעונה של פרשת ווטרגייט" על סירובו לפטר את התובע ארצ'יבלד קוקס לפי הוראת הנשיא ניקסון.
הגר מזרחי
משפחה
מזרחי נשואה + 2 ילדים, מתגוררת בעין העמק.
סאאב
היסטוריה
בשנת 1969 נחתם הסכם שותפות עם יצרנית המשאיות השוודית סקאניה. בדצמבר 1989 הכריזה ג'נרל מוטורס על קניה של חמישים אחוז מחברת סאאב, ואופציה לרכוש את המניות הנותרות בתוך כעשור. בהמשך התפתחה סאאב לחברה לייצור שלל מוצרי תעשייה כבדה מתוחכמים כמו טילי כתף.
ליאורה הרצל
ביוגרפיה
בשנת 1978, הצטרפה הרצל למשרד החוץ השתתפה בקורס הצוערים וכיהנה מאז בתפקידים רבים, וביניהם כראש החטיבה הבינלאומית במרכז החקר של משרד החוץ, כנציגת משרד החוץ לאגף התכנון של צה"ל, וכמנהלת המחלקה לפירוק נשק. היא שירתה בשגרירות ישראל בהאג, הולנד כנספחת תקשורת ומידע וכסגנית קונסול ביוסטון, טקסס. כמו כן, הייתה מדריכה במכללה לביטחון לאומי.
גרהרד קונרד
בשנות ה-80 פרסם סדרת מאמרים על הג'אז בגרמניה הנאצית, שהוגדרה אז כ"מוזיקה מנוונת". הוא למד מזרחנות באוניברסיטת בון, וב-1987 הגיש את עבודת הגמר שלו על אבן עבד אל-רחמן עוואזי, מראשי פוסקי השריעה בסוריה במאה ה-8. קונרד למד ערבית בדמשק ושירת במחלקת המזרח התיכון של הארגון. בשנת 1990 הצטרף לשירות הביון הפדרלי של גרמניה בתחילה כאיש מחקר ומומחה למזה"ת ואחר כך הפך לאיש מבצעים. בשנת 1998 נשלח מטעם שירות הביון לשרת בכיסוי דיפלומטי של "נספח תרבות" בשגרירות גרמניה בדמשק, שם פעל לצד אשתו, גם היא סוכנת של המודיעין הגרמני. בעת שהותו בדמשק הכיר את ראשי ארגון חמאס וכן פעילי חזבאללה בולטים בלבנון, בהם השיח' חסן נסראללה. קשרים אלה סייעו לו שנים אחר כך, כאשר שימש כמתווך.
תקרית האוויר הישראלית-בריטית
התקרית הראשונה
סיירס נהרג כנראה מיד, מטוסו נכנס במהירות לצלילה והתרסק כ-4.5 ק"מ מערבית למקום בו התרסק מטוסו של קלוז. מקאלרוי הפנה את תשומת לבו למטוסו של מקאלאו, נכנס מאחוריו והחל לירות:
בזמן שמקאלרוי יירט את סיירס ומקאלאו, תקף גודלין את המטוס האחרון שהוטס על ידי קופר. גודלין תיאר זאת מאוחר יותר:
התקרית השנייה
ארבעת המטוסים התוקפים היו ספיטפיירים של חיל האוויר הישראלי בפיקודו של עזר ויצמן. מספר 2 של ויצמן היה אלכס "סנדי" ג'ייקובס שנולד בארץ ישראל להורים בריטים ושירת במלחמת העולם השנייה בחיל האוויר המלכותי. שני הטייסים האחרים היו מתנדבים אמריקאים, ביל שרודר וסיזר דנגוט, שניהם שירתו בצי האמריקני במלחמת העולם השנייה. במהלך הצלילה תקף שרודר את אחד מההוקר טמפסטים של טייסת 213 אותו הטיס דייוויד טאטרספילד, טייס צעיר וחסר ניסיון. שרודר שהגיח מכיוון השמש התיישב על זנב המטוס הבריטי ופתח באש. טאטרספילד נהרג ככל הנראה מידית והמטוס התהפך וצלל בחדות מטה עד שהתרסק ועלה בלהבות.
מרייהאמן
ישנם לא מעט מבנים במרייהאמן שעוצבו על ידי האדריכל הפיני לארס סונק, אשר עבר להתגורר באולנד בהיותו ילד. אחד מהם היא כנסיית מרייהאמן, אשר נבנתה ב-1927 וקיימת עד עצם היום הזה.
מריאן
השימוש בדמות
לאחר ביטול המלוכה, החליט הקונבנט, בעקבות הצעת האב גרגואר, כי דמות החירות תיכלל בחותם הרשמי של הרפובליקה, ותחליף לפיכך את דמות המלך כסמל השלטון.
אוניברסיטת קרנגי מלון
אוניברסיטת קרנגי מלון (באנגלית: Carnegie Mellon University; בראשי תיבות: CMU) היא אוניברסיטת מחקר פרטית בעיר פיטסבורג, במדינת פנסילבניה, שבארצות הברית. שטח הקמפוס המרכזי הוא 570 דונם והוא מרוחק כ-5 ק"מ ממרכז העיר פיטסבורג.
יחסי בנגלדש–קירגיזסטן
כלכלה
בנגלדש וקירגיזסטן גילו עניין רב בהרחבת הפעילות הכלכלית בין שתי המדינות. בנגלדש הביעה עניין בייבוא כותנה בתפזורת מקירגיזסטן לתעשיית הטקסטיל שלה. בגדים, תרופות, תכשיטים ומוצרים חקלאיים זוהו כמגזרים פוטנציאליים להגדלת הסחר וההשקעה בין בנגלדש לקירגיזסטן.
תרבות
בנגלדש וקירגיסטן זיהו שיתוף פעולה תרבותי כדרך חשובה להרחבת הקשרים הבילטרליים ביניהן. בשנת 2014 נחתם מזכר הבנות בין שתי המדינות שמטרתו לארגן ימי תרבות משותפים בין בנגלדש לקירגיזסטן.
מטרה (עיר)
מָטֶרָה (איטלקית: Matera) היא עיירה ופרובינציה במחוז בזיליקטה שבדרום איטליה. כלכלת העיירה מבוססת על חקלאות; בסוף שנות ה-90 החלה להתפתח בה תעשייה ענפה של ריהוט עור.
גוסטב פלאטו
ביוגרפיה
גוסטב פלאטו ובן דודו אלפרד פלאטו הונצחו בהיכל התהילה של הספורט היהודי שהוקם בישראל.
חנן פרנק
ביוגרפיה
לאחר שבית המשפט העליון קבע בבג"ץ שליט שבן של אב יהודי ואם שאינה יהודייה נחשב ליהודי, תוקן חוק השבות ונוסף לו סעיף 4ב הקובע "לעניין חוק זה, "יהודי" – מי שנולד לאם יהודיה או שנתגייר, והוא אינו בן דת אחרת." בהתאם לקביעה זו פרנק לא נחשב ליהודי. במחאה על כך שלח מכתב לראש הממשלה, גולדה מאיר, שאותו סיים בשלל תהיות: "מה לדעתך צריכים לעשות יהודים בני משפחות מעורבות, שאביהם הוא יהודי? באירופה רואים אותנו כיהודים וכאן ניחשב ללא יהודים. האם לדעתך צדקתי בבואי לארץ? האם באמת כ'לא יהודי' על פי החוק מקומי הוא פה? האם עשיתי כראוי שהתגייסתי ככל אזרחי יהודי, שם נפצעתי? האם איבדתי את שתי רגלי למען המולדת או שטעיתי והארץ אינה המולדת שלי? האם עלי להישאר בארץ ולהתבייש בגלל אמי שאינה יהודייה, או לחזור להולנד ולהתבייש בגלל אבי היהודי?" הפגנת מחאה שנערכה מול משכן הכנסת בעת הדיונים בהצעת החוק החלה בהקראת מכתבו זה בידי דן בן אמוץ. מאבקו זכה לתמיכה ציבורית, אך לא מנע את אישור הצעת החוק. בהמשך העלה בפני באי הקונגרס הציוני, שנערך בבנייני האומה, את חוסר יכולתו להתחתן בישראל.
גביע שפנגלר
ב-2017, נבחרת קנדה שוב הגנה בהצלחה על התואר שלה מהשנתיים הקודמות לאחר שהביסה את נבחרת שווייץ 3-0 בגמר כדי לזכות בפעם השלישית ברציפות בתואר. בעקבות הניצחון, הנבחרת הקנדית השוותה את כמות הזכיות שלה לאלה של דאבוס, עם 15 זכיות כל אחת.
שמואל אלמוג
ביוגרפיה
היה נשוי לאוריה לבית כהן, ואב לישי ושירה. נפטר בשנת 2008, בן 81 בפטירתו.
גביע המדינה בכדורסל 1990/1991
הגמר
מכבי תל אביב זכתה בגביע המדינה ה-26 בתולדותיה.
קסים קסם
עם הזמן צברה התוכנית מעריצים נאמנים גם בקרב אוכלוסיית הילדים השומעים, ונודעה בתכניה שהיו הומוריסטיים ואיכותיים.
ע'סאן כנפאני
ביוגרפיה
ע'סאן כנפאני נולד בעכו וגדל ביפו, שם התחנך בבית ספר קתולי. מוצא משפחתו מעכו. בשנת 1948 עבר עם משפחתו לעכו ולאחר מכן ללבנון ובהמשך, בעקבות מלחמת העצמאות, עברה המשפחה לסוריה והשתקעה בדמשק. לאחר לימודי התיכון קיבל תעודת הוראה מ-UNRWA ובתוך כך החל בלימודי ספרות ערבית באוניברסיטת דמשק, אך סולק מן האוניברסיטה לפני סיום התואר בשל פעילותו בתנועות פאן ערביות. מדמשק עבר כנפאני לכווית שם עבד כמורה וכעיתונאי.
הריגתו
בדצמבר 2018 הוקמה אנדרטה לזכרו בבית הקברות המוסלמי בעכו. כעבור מספר שבועות הסיר הוואקף את האנדרטה לבקשת משרד הפנים.
ביצת פסחא (מדיה)
בתוכנות מחשב, ביצי פסחא הן הודעות, תמונות, קולות או שינויים בהתנהגות התוכנה, אשר מתרחשים כאשר המשתמש מבצע שורת פעולות כמו פקודות טקסט, הקשות עכבר או לחיצות על המקלדת. מתכנתים נוהגים לעיתים לשתול ביצי פסחא כאלה בתוכנות שהם כותבים, לשם שעשוע, חתימה אישית, רמז/מתנה לדבר קרב בתוכנה/משחק. בעבר מתכנתים קראו "ביצי פסחא" להודעות נסתרות שכתבו בתור בדיחה בשורות הקוד של התוכנה.
ג'ון צ'רצ'יל, הדוכס הראשון ממרלבורו
מרד מונמות'
על מנת להתמודד עם מורדי מונמות' קיבל מרלבורו את הפיקוד על חייל רגלים בצבאו של המלך, אך הכבוד של הובלת החיילים במערכה נפל בחלקו של רוזן פברשאם, שהיה פחות מוכשר ממרלבורו. מונמות' הגיע לעיירת החוף ליים רג'יס שבדורסט ב-21 ביוני, אך כוחותיו הלא מאומנים והנחותים ניגפו בקרב שהתחולל בסדג'מור ב-17 ביולי 1685. מרלבורו עצמו מילא תפקיד משני לעומת זה של פברשאם, אך הצליח להתבלט בזכות כושר הארגון שלו, הטקטיקה שנקט בה והאומץ שהפגין בשדה הקרב.
מהפכה
ויליאם הגיע לטורביי ב-15 בנובמבר 1688, ומשם הוביל את צבאו לאקסטר. כוחותיו של ג'יימס, בהנהגתו של לורד פברשם, הגיעו לסולסברי כאשר רוב הקצינים לא היו מעוניינים להילחם. מרלבורו קודם לדרגת לוטננט גנרל ב-17 בנובמבר, אך בעקבות השמחה שהפגין לאחר עריקתו של לורד קורנברי קרא פברשאם למעצרו. מרלבורו עודד בגלוי את העריקה למחנהו של ויליאם, אך ג'יימס המשיך להתנהג בהססנות. תוך זמן קצר התברר כי היה זה מאוחר מדי מכדי לפעול. לאחר פגישת מועצת המלחמה בתחילת דצמבר החליטו מרלבורו ו-400 קצינים וחיילים לנטוש את המחנה המלכותי, והצטרפו לוויליאם ששהה באקסמינסטר.
השחרור מהצבא והחרפה
בינואר 1681 התחדש הקשר בין מרלבורו לבין ג'יימס השני הגולה, ששמר על קשר עם תומכיו באנגליה, והוא היה נחוש לקבל מהמלך מחילה על כך שנטש אותו ב-1688. צעד זה היה חיוני להצלחת הקריירה העתידית שלו במקרה שהיעקוביטים יצליחו לחזור לשלטון. ויליאם היה מודע למערכת הקשרים הזאת (בנוסף לקשרים עם אצילים אחרים כגון סידני גודולפין ודוכס שרוסברי), אך ראה בכך צעד של "תעודת ביטוח" ולא התחייבות מפורשת. מרלבורו לא תמך במהפכה יעקוביטית, אך ויליאם רחש כבוד לכישוריו הפוליטיים והצבאיים, ולסכנה שמרלבורו היה עבורו.
אאודנארדה ומלפלקה
מרלבורו חזר לקרבות בארצות השפלה ביוני 1709. לאחר שהטעה את מרשל וילאר וגרם לו לכבוש את העיירה טורנה ב-3 בספטמבר תוך ספיגת אבדות קשות, הפנה מרלבורו את כוחות הברית לכיוון מונס על מנת לשמור על הלחץ הרצוף על צרפת. לואי היה נואש לשמור על העיירה, ופקד על וילאר להתקדם לכיוון הכפר הזעיר מלפלקה ב-9 בספטמבר 1709 ולהתבצר שם. כעבור יומיים פרץ הקרב. באגף השמאלי הוביל נסיך אוראנז' את חייליו לתבוסה מוחצת, ובאגף השני ספג אויגן אבדות דומות. כתוצאה מכך נחלש מרכז הכוח של וילאר, ובזכות כך הצליח מרלבורו לפרוץ את קווי ההגנה שלו ולנצח. המחיר היה גבוה מאוד, ולפי מקורות אחדים כוחות הברית איבדו מספר כפול של חיילים לעומת יריביהם. מרלבורו כבש את מונס ב-20 באוקטובר, אך כשחזר לאנגליה ניצלו יריביו את האבדות במלפלקה על מנת להכפיש את שמו. הארלי, שהתמנה בינתיים למנהיג המפלגה הטורית, עשה כל שביכולתו על מנת לשכנע את עמיתיו שהוויגים תומכי המלחמה, ומתוך כך גם מרלבורו וגודולפין שתמכו במדיניות הוויגית, יובילו את המדינה לאבדון, ואף רמז על כך שמרלבורו תומך בהמשך הלחימה על מנת להתעשר.
דני גבע
ביוגרפיה
גבע נולד וגדל ביבנה. ב-1996, לאחר שירותו הצבאי, החל ללמוד משחק בבית הספר למשחק בית צבי. לאחר שסיים לימודיו ב-1998 עבר להתגורר בניו יורק. בשנת 2001 חזר לישראל.
בשנת 2011, השתתף גבע בתוכנית הבידור של ערוץ 10: "נבחרת ישראל", ושיחק בסדרת הדרמה "אורים ותומים". באותה שנה גם כיכב בסרט "עוד אני הולך" של הבמאי יקי יושע.
ב-2023 שיחק בהצגה "פולין ארץ ירוקה" בתיאטרון הבימה, וגילם את התפקיד הראשי של יעקב.
סרגיי מיכאלקוב
ביוגרפיה
החל משנות ה-60 היה עסקן ספרותי וחבר מזכירות של ארגון הסופרים הסובייטים. גם לאחר פירוק ברית המועצות היה מיכאלקוב חבר במזכירות ארגוני הסופרים.
משה דיין (משפטן)
משה דיין (נולד ב-1967) הוא משפטן ישראלי ששימש כנציב שירות המדינה בשנים 2011–2017 וכיועץ המשפטי של משרד המשפטים בשנים 2003 עד 2011.
ביוגרפיה
במסגרת תפקידו במשרד המשפטים, עסק דיין בניהול מערכת בתי הדין לביקורת משמורת, רישום ברית הזוגיות לחסרי דת, וטיפול בסוגיית המרת דת. כן פעל כמתאם בין הנהלת המשרד לבתי הדין הדתיים (רבניים, דרוזיים ושרעיים), וליווה את פעילות הוועדות לבחירת נושאי משרה שיפוטית (שופטים, דיינים וקאדים).
יחסי החוץ של אוסטריה
היסטוריה
אמנת המדינה האוסטרית בשנת 1955 סיימה את הכיבוש של ארבע המעצמות והכיר באוסטריה כמדינה עצמאית וריבונית. באוקטובר 1955 העבירה האספה הפדרלית חוק חוקתי בו "אוסטריה מכריזה מרצונה החופשי על נייטרליותה התמידית". החלק השני בחוק זה קבע כי "בכל שלב בעתיד אוסטריה לא תצטרף לשום ברית צבאית ולא תתיר הקמת בסיסים צבאיים זרים בשטחה." מאז עיצבה אוסטריה את מדיניות החוץ שלה על בסיס נייטרליות.
אלברט סנט-גיירגי
רקע משפחתי ושנות ילדותו
אלברט סנט-גיירגי נולד בבודפשט ב-16 בספטמבר 1893, בימי השלטון האוסטרו-הונגרי, כבן השני מבין שלושת ילדיו של מיקלוש סנט-גיירגי (או בגרמנית, פון סנט-גיירגי), בעל אחוזה, יליד העיר טרגו מורש (מארושוואשארהיי) בטרנסילבניה. אחד מאבותיו, מטיף רפורמי בשם סמואל, קיבל בשנת 1608 תואר אצולה. אמו של אלברט, יוזפינה, נולדה למשפחה קתולית של מדענים ידועים. אביה, יוז'ף לנהושק (1888-1818), ואחיה, מיהאי לנהושק (1937-1863), היו פרופסורים לאנטומיה באוניברסיטת בודפשט. האב היה לעיתים קרובות רחוק מביתו בפשט משום שהיה עסוק בניהול האחוזה המשפחתית, כ-80 ק"מ מהבירה. בימי הקיץ הצטרפו אליו גם שאר בני המשפחה. האם הייתה חובבת זמרת אופרה וגם הילדים קיבלו בבית חינוך למוזיקה. אלברט למד לנגן פסנתר, ואחיו, פאל, הפך בסופו של דבר לכנר מקצועי. בשנות בית הספר היסודי היה אלברט ילד שובב, שלא השקיע בקריאת ספרים ובלימודים ונעזר לא פעם בשיעורים פרטיים. הוא אהב, בין השאר, לרכב על סוסים ולצוד. לכן, כשלפתע, בארוחת ערב משפחתית, בגיל 16, הכריז שהוא רוצה להיות מדען בתחום הרפואה, ניסה דודו, הפרופסור לנהושק, שהיה נערץ עליו, להניאו מתוכניותיו ולכוונו לתחומים כמו קוסמטיקה, רוקחות או רפואת שיניים. דעתו של הדוד עליו השתנתה במידה רבה אחרי שהנער סיים בהצטיינות את הגימנסיה הרפורמית ברחוב לוניאי. לאחר שאלברט התקבל לפקולטה לרפואה, הסכים דודו לשתפו במחקריו על פי הטבעת והחלחולת. כך קרה שהמאמר המדעי הראשון של אלברט סנט-גיירגי בשנת 1913 עסק באפיתל של פי הטבעת (כפי שהתבדח מאוחר יותר, "התחלתי עם המדע מהקצה הלא נכון").
תומאס קוק איירליינס
תומאס קוק איירליינס (באנגלית: Thomas Cook Airlines) הייתה חברת תעופה בריטית שהפעילה טיסות שכר ליעדי נופש ופנאי בכל העולם מערים שונות בבריטניה. בסיסיה הראשיים של החברה נמצאו בנמלי התעופה מנצ'סטר ולונדון גטוויק, שבאנגליה.
ג'וני לואיס
ג'ונתן קנדריק "ג'וני" לואיס (באנגלית:  Jonathan Kendrick "Johnny" Lewis; 29 באוקטובר 1983 - 26 בספטמבר 2012) היה שחקן אמריקאי-יהודי שהתפרסם בזכות תפקידיו בסדרה "ילדי האנרכיה" ובסרטים "הודעה קטלנית" ו"הנמלטות".
חיים אישיים
בשנים 2008 עד 2010 היה במערכת יחסים זוגית עם השחקנית דיאן גאטה ונולדה להם בת. גרטה קיבלה בבית המשפט את המשמורת עליה.
מותו
בליל ה-26 בספטמבר 2012 נפל לואיס אל מותו בלוס אנג'לס לאחר שהכה למוות את קתרין דייוויס, קשישה בת 81 אשר השכירה לו חדר מגורים ב-2009 וב-2012. לפי דיווחי התקשורת, לואיס הגיע אל ביתה של דייוויס שבלוס אנג'לס והחל להתווכח עמה. הוויכוח יצא מכלל שליטה, לואיס הכה את דייוויס למוות ונמלט מדירתה. שכנים שהיו בקרבת מקום ושמעו צעקות, מנעו מלואיס מלברוח. לואיס, שהיה תחת השפעת סמים, חזר בריצה אל דירתה של דייוויס, ניסה לעלות למרפסת ביתה, מעד ונפל אל מותו.
מודי'ס
דירוג אשראי ארוך טווח
דירוג ספקולטיבי (ידוע גם כאג"ח זבל)
יאן וילדנס
ביוגרפיה
וילדנס הפך למאסטר בגילדה באנטוורפן בשנת 1604. הוא הקים בית מלאכה משלו ולקח את אברהם לירס כחניך בשנת 1610. מתקופה זו נותרה סדרה של 12 רישומים של חודשי השנה, שנחרטו ופורסמו בצורה מודפסת. וילדנס נסע בשנת 1613 או 1614 לאיטליה שם שהה עד שנת 1616. בסביבות 1615–1616 הוא יצר סדרה של 12 ציורי נוף המייצגים את 12 חודשי השנה, דומים לציורים המוקדמים שלו. ציורים אלה מראים את התעניינותו הגוברת בריאליזם, שהיה ככל הנראה תוצאה של חשיפתו לנופיו של בן ארצו פול בריל שעבד ברומא. כשחזר לאנטוורפן, הוא החל בשיתוף פעולה תכוף ונעשה חבר קרוב של פטר פאול רובנס. וילדנס היה אחראי על הנופים המצוירים בתמונות שצוירו על ידי רובנס בסדרת השטיחים שלו. שני האמנים המשיכו לשתף פעולה ביצירות רבות. וילדנס הפך גם למשתף פעולה עם ציירים מובילים אחרים באנטוורפן. בשנת 1619 התחתן וילדנס עם מריה סטפפרט, ורובנס שימש כעד בחתונה. אחייניתה של מריה הלנה פורמנט הפכה לימים לאשתו השנייה של רובנס. מריה סטפפרט נפטרה בשנת 1624 לאחר שילדה שני בנים, שניהם הפכו לציירים: יאן בפטיסט (1620–1637) וירמיאס (1621–1653). שני בניו נפטרו צעירים.
הכוחות המזוינים של טורקיה
טורקיה היא חברה בארגון נאט"ו מאז ה-18 בפברואר 1952. הצטרפותה לארגון הייתה אחת הגורמים לארגון מחדש ולתהליך מודרניזציה. בשנות ה-80 התבצע ארגון מחדש נוסף עם קליטת מערכות נשק מתקדמות.
הכוחות המזוינים של טורקיה הם השניים בגודלם מבין חברות נאט"ו לאחר צבא ארצות הברית עם כוח הנאמד בשנת 2015 בכ-639,551 חיילים בשרות סדיר. טורקיה מחזיקה כ-37,000 חיילים בחלקו הצפוני של האי קפריסין.
נשק להשמדה המונית בסין
בתחילת 2011 פרסמה סין נייר הגנה, שחזר על מדיניותה הגרעינית של שמירה על מינימום הרתעה, עם התחייבות לאי שימוש ראשון בנשק הגרעיני. סין עדיין לא הגדירה מה המשמעות של "הרתעה מינימלית". זאת יחד עם העובדה ש"היא פורסת ארבעה טילים בליסטיים חדשים בעלי יכולת גרעינית, מעלה דאגה לגבי היקף וכוונת השדרוג הגרעיני של סין".
נשק כימי
סין חתמה על אמנת הנשק הכימי (CWC) ב-13 בינואר 1993, ואשררה אותה ב-25 באפריל 1997.
נמצא כי בשנות ה-70 במהלך המלחמה הקרה סין סיפקה לאלבניה כמות קטנה של נשק כימי.
מפציצים גרעיניים
על פי השערות, סין בוחנת מפציצים אסטרטגיים חדשים מסוג H-8 ו-Xian H-20, המתוארים כ-H-6 משודרג או כמטוס באותה דרגה כמו B-2, המסוגל לשאת נשק גרעיני.
מרקוס ליקיניוס קראסוס
מרקוס ליקיניוס קראסוס (בלטינית: Marcus Licinius Crassus; 115 לפנה"ס – 53 לפנה"ס) היה פוליטיקאי ומצביא רומאי. היווה את הצלע השלישית בטריומווירט הראשון, לצד פומפיוס ויוליוס קיסר והיה אחד מהאנשים החזקים ביותר בפוליטיקה הרומאית. נודע כאיש העשיר ביותר ברומא, ובשל כך יצא לו שם של רודף בצע.
דב שפיר
דב שפיר (נולד ב-28 בדצמבר 1931) הוא קצין חיל הים, שירת בשייטת 13 ופיקד עליה במלחמת ששת הימים, ואחר כך היה ראש מספן כוח האדם. לאחר שחרורו מצה"ל נעשה דירקטור בחברת טבע תעשיות פרמצבטיות ומשקיע בשוק ההון, חבר במועצת המנהלים של מכללת אשקלון ובחבר הנאמנים של אוניברסיטת חיפה. תורם להקמת 'המרכז ללימודי אסטרטגיה ימית' ולשחזור של הספינה העתיקה ממעגן מיכאל.
מרקוס ליקיניוס קראסוס
חיים וקריירה מוקדמת
בעזרת כסף שקיבל בירושה מאחיו ובכספים מרכוש המשפחה בהיספניה, הצליח קראסוס לגייס צבא של 25,000 איש מבעלי בריתו המקומיים. עם צבאו עבר קראסוס לאפריקה ושם הצטרף לקווינטוס קאיקיליוס מטלוס פיוס שהיה מאנשי סיעת סולה. בעקבות סכסוך עם פיוס, עזב קראסוס את אפריקה בשנת 83 לפנה"ס והצטרף אל סולה ששהה ביוון עקב מלחמתו במיתרידטס השישי, מלך פונטוס. סולה שלח את קראסוס לגייס חיילים לצבאו, וכשהחלה המלחמה כעבור שנה, היא הביאה סדרה של ניצחונות מזהירים עבור סולה. קראסוס נלחם ביחד עם פומפיוס באזור ספולטיום (כיום ספולטו שבאיטליה) וביחד הם הצליחו להביס את גנאיוס פאפיריוס קארבו ולהטיל מצור על גאיוס קרינס. כמו כן, קראסוס הצליח לכבוש גם את העיר טודר (כיום טודי שבאיטליה).
דב שפיר
שירות בחיל הים
בשנת 1957 החליף שפיר את הדר קמחי כסגן מפקד השייטת, כאשר המפקד היה יצחק רהב ואחריו יוחאי בן נון. בתפקיד זה מימש את יזמתו של יצחק רהב והחל לשלוח לוחמי שייטת 13 לקורס חובלים. ארגון השייטת: יחידת לחימה זוג צוללים ופלגת לחימה ארבעה זוגות.
מרקוס ליקיניוס קראסוס
הטריומווירט הראשון
קראסוס נסע למזרח בשנת 62 לפנה"ס, בהיותו באסיה הוא נפגש עם פומפיוס והשניים הסכימו לחדש את הברית הפוליטית ביניהם. קראסוס חזר לרומא בשנת 61 לפנה"ס וכך גם פומפיוס. אולם קראסוס ופומפיוס המעיטו בכוחם בסנאט של האופטימאטים שהצליחו לחסום את מעשיהם, קראסוס ניסה להעביר הצעה שמפחיתה את התשלום הנדרש לשם חכירת הזכות לגבות מיסים באסיה ופומפיוס ניסה לאשר את הסדר החדש במזרח פרי יצירתו, חוק חלוקת קרקעות לוותיקי לגיונותיו.
דב שפיר
פיקוד על שייטת 13
משלחת לאיטליה מפקד חיל הים יוחאי בן נון חיפש תשובות לכיווני קידום חיל הים. שפיר יצא בתחילת 1961 לאיטליה עם יקותיאל נץ וחיים שחל. כשחזר החליט שפיר להשקיע בכלי שיט שיביאו את הלוחמים אל היעד ויוכלו לעבור מרחקים בתוך הנמלים. ה"חזירים", שנרכשו עוד בשנות החמישים ולא יצאו משלב הניסויים, הפכו תחתיו ליחידה לוחמת שהוכיחה את עצמה. שפיר הטיל על צבי גבעתי הלוחם אמנון בן ציון הצולל והמנהלן והטכנאי ישראל אונפוס לבצע תרגיל חדירה ויציאה מנמל במסלול מלא ללא תקלות. לאחר כחצי שנה הצליח הצוות לבצע זאת.
מרקוס ליקיניוס קראסוס
קרב חרן
קראסוס הגיע בשנת 54 לפנה"ס והחליף את אולוס גביניוס כמושל הפרובינקיה והוציא לפועל את תוכניתו למלחמה נגד הפרתים. תחילה קראסוס חצה את הפרת בראש צבא שכלל שבעה לגיונות וחילות עזר ופלש למסופוטמיה. צבאו של קראסוס נתקל בהתנגדות מועטה, הצליח להשתלט על מספר ערים ששכנו סמוך לנהר הפרת, שהיו בעלות אופי יווני-הלניסטי ולכן קיבלו את הרומאים כמשחררים, והשאיר בהן חילות מצב רומיים, לפני שנסוג חזרה לשטח שבשליטת רומא.
פלוטרכוס מספר, שהפרתים שפכו לגרונו של קראסוס זהב מותך, כסמל לתאוות הבצע שלו, אחר כך ערפו את ראשו. על פי דיווח אחר ראשו שימש כאביזר במה בזמן הצגת מחזהו של אוריפידס "הבאקכות" לפני מלך פרתיה.
גילה גמליאל
פעילות ציבורית
בשנת 2000 נבחרה ליו"ר ועדת הבחירות למועצת הסטודנטים. בתחילת 2001 נבחרה בשנית ליו"ר אגודת הסטודנטים. כעבור כשנה התמודדה גמליאל על המשך כהונתה לתפקיד יו"ר האגודה ונבחרה שוב. באוגוסט 2002 היא נבחרה ליו"ר התאחדות הסטודנטים בישראל, והייתה בכך לאישה היחידה עד היום למלא תפקיד זה.
פעילותה בכנסת ובממשלה
לקראת הבחירות לכנסת ה-21 שובצה גמליאל במקום ה-10 ברשימת הליכוד לכנסת. לקראת הבחירות לכנסת ה-22 החליט מרכז הליכוד להקפיא את הרשימה, ולאחר שמפלגת הליכוד חתמה על הסכם ריצה משותפת עם מפלגת כולנו ירדה גמליאל למקום ה-11 ברשימה. לקראת הבחירות לכנסת ה-23 נפרדה מפלגת הליכוד ממפלגת כולנו והקפיאה שוב את הרשימה, וגמליאל שובצה שוב במקום העשירי.
מאניק GT
היסטוריה
אב הטיפוס הוצג באפריל 1969 בתערוכת המכוניות הבינלאומית במונטריאול.
נפח המנוע הוגדל ל-1,289 סמ"ק, ממנוע שנלקח מדגם ה-"רנו 10". שם הדגם המלא היה ה-"Manic GT PAI". גם הפלטפורמה של דגם ה-"מאניק GT" נלקחה מדגם ה"רנו 10".
כיתה קטנה
שמה נגזר מכך שהיא מכילה מספר מצומצם של תלמידים (עד 15), אך לאורך השנים היו לה שמות נוספים: כיתה איטית, כיתה טיפולית וכיתה מקדמת. זהו גם היתרון שלה, אשר מאפשר למורים להתייחס לכל תלמיד בהתאם לצרכיו הלימודיים והחבריים וכך לקדם אותו עד כמה שניתן לנורמה.
תרבות חלף
משפחת כלי חלף
מתוך הכלים שנמצאו בתל חלף, הידועים שבהם הם "משפחת כלי חלף". כלים אלה הוכנו על ידי קרמיקאי מומחה, הקרמיקה מזוגגת וצבועה לעיתים צבועה ביותר משני צבעים הכולל עיטורים גאומטריים ומוטיבים של בעלי חיים. בנוסף, כללה המשפחה כלי בישול וכלים לא צבועים עם משטחים ממורקים.
בעבר התקיימה תאוריה שמשפחת כלי חלף הייתה מיועדת לייצוא, ושימשה כפריט יוקרתי אצל האליטות. אבל ממצאים נוספים שנחפרו הראו על ייצור מקומי באתרים שונים.
סופה של התקופה
תרבות זאת פרחה באתר בין השנים 5,400-6,100 לפנה"ס ללא כל הפסקה, ויש חוקרים המאחרים את התרבות לתקופה מאוחרת יותר והנושא נמצא בוויכוח בין החוקרים. תקופה זאת נקראת גם "תקופת חלף". תרבות זאת הוחלפה בצפון מסופוטמיה לאחר תקופת מעבר על ידי תרבות עובייד. חלק מהאתרים ניטשו, באחרים נעשה חילוף של תרבות ללא פער בהתיישבות באתר וללא נטישה.
אילן שיף
ביוגרפיה
ב-1982 מונה לסניגור הצבאי הראשי, ובין השאר כיהן כסנגורו של הרמטכ"ל רפאל איתן בפני ועדת כהן. בשנת 1984 היה היועץ המשפטי של ועדת זורע.
יורם אוברקוביץ'
ביוגרפיה
אוברקוביץ' נולד בפתח תקווה, שם גם למד בבית הספר על שם הס ובתיכון ברנר. שירת בצה"ל כמדריך לאימון גופני. לאחר שחרורו, למד במשך שנתיים באוניברסיטת בר-אילן, ועסק בענפי הספורט כדורסל וכדוריד במסגרת אגודת הפועל פתח תקווה בה פעל משחר נעוריו כשחקן ולימים כמאמן.
נפטר מדום לב ב-11 ביולי 2003.
בחברת החשמל
ב-2007 תרמה חברת החשמל לעיריית פתח תקווה פסל לזכרו. היצירה, המכונה "פסל העפרונות", עוצבה בידי רפי פלד והוצבה בדרך אם המושבות פינת דרך זבולון המר.
תפותי
השתמשה במהלך עבודתה כרקחת וכימאית באקורוס עם גומא, מור, מים מזוקקים (אצלה הם מוזכרים לראשונה) ומים מסוננים.
משפטי הציונים ברומניה
הרקע ברומניה
לאחר המלחמה פעלו הארגונים הציוניים בצורה אינטנסיבית בארגון אוניות מעפילים שהובילו רבים מיהודי רומניה וגם יהודים אירופאים אחרים שעברו דרך רומניה. הפעילות הציונית נמשכה גם לאחר שהשלטון ברומניה עבר לידי הקומוניסטים, וכדי לאפשר זאת נשלח מישראל לרומניה אחיה של אנה פאוקר, שרת החוץ של רומניה באותה תקופה, כדי לדבר אל ליבה.
אולימפיאדת לונדון (2012)
יושב ראש הוועדה המארגנת של המשחקים היה אתלט העבר, הלורד סבסטיאן קו.
משפטי הציונים ברומניה
בחישות בצמרת הרומנית
בצמרת המפלגה הקומוניסטית הרומנית היה מאבק בין קבוצת מוסקבה בראשות אנה פאוקר ובין קבוצת בית הסוהר בראשות גאורגה גאורגיו-דז'. בשיחה בין סטלין ובין גאורגיו-דז' אמר הראשון לאחרון שבחר בו בגלל היותו רומני ממוצא פרולטרי, בעוד אנה פאוקר יהודייה ממוצא בורגני.
בישיבה של הלשכה הפוליטית של המפלגה הקומוניסטית הרומנית אמר גאורגיו דז' על העצירים הציונים: "לכולם מגיע לירות בהם, אבל הם רבים מדי וזה יכול להיראות כמו טבח, אז נצטרך לתת להם עונשי מאסר, חוץ מיוצאים מן הכלל, שניים שלושה שיידונו למוות".
התחדשות המעצרים והמשפטים
חלק מהנעצרים כבר ריצו בעבר תקופות מאסר בכלא הרומני על אשמות דומות.
אולימפיאדת לונדון (2012)
בדמינטון
סין זכתה בכל 5 מדליות הזהב האפשריות שחולקו בבדמינטון ובסך הכל זכתה ב-8 מדליות. 7 מדינות התחלקו במדליות.
רכיבה
בריטניה זכתה ב-3 מדליות זהב ברכיבה ובסך הכל זכתה ב-5 מדליות. 8 מדינות התחלקו במדליות.
ישיבת מערבא
הישיבה כיום
ראש הישיבה הוא הרב ברוך חיים חייט, מנהל התיכון הוא הרב שלמה פולק (שגם משמש כמנהל מכללה ירושלים). הר"מים הם הרבנים נתנאל לאער – חתנו של ראש הישיבה המשמש גם כמשגיח, צבי זריל, צבי לובלינג ויוסף קרלינסקי.
הנהגות ייחודיות לישיבת מערבא
הישיבה מחייבת את התלמידים להתעמל בחדר הכושר שבקמפוס פעמיים בשבוע. הישיבה מעצימה גם את חשיבות הניקיון והסדר, והתלמידים מחויבים להציע את מיטתם בכל בוקר.
הר בואולן
גובהו של ההר 3,206 מטרים מעל פני הים, והוא מתנשא לגובה של 170 מטרים מעל סביבתו.
צבא טורקיה
היסטוריה
ב-1952 הצטרפה טורקיה לארגון נאט"ו אשר הביא לתהליך מודרניזציה מואץ.
מבצעים בצפון עיראק
מבצע כנגד הלוחמים הכורדיים אשר אחראים לשורת פיגועים בתחומי טורקיה. המבצע התנהל ב-1992 ונטלו בו כוחות קרקעיים ואוויריים כנגד הלוחמים בצפון עיראק.
נסיכות ולדימיר
נסיכות ולדימיר (ברוסית: княжество Владимирское) הנסיכות הרוסית שלאחר התפרקות רוס של קייב הייתה הנסיכות החזקה ממחצית המאה ה-12 ועד למחצית השנייה של המאה ה-14.
שכונת הגורג'ים
שכונת הגורג'ים או אשל אברהם הייתה שכונה בירושלים ליד שער שכם שנוסדה על ידי יהודים גאורגים שנקראו בפי העות'מאנים בטורקית עות'מאנית, גוּרג'ים.
דוכסות מגדבורג
היסטוריה
אצילי פומרניה גייסו מרצון 5,000 חיילים עבור הצבא הפרוסי במהלך מלחמת שבע השנים; יוזמתם הוכפלה על ידי אצולת מגדבורג והמחוזות השכנים.
שבתות וחגים (שיר)
התקבלותו
השיר מתייחס לחוויית בדידות בשבתות ובחגים של הדוברת. לכאורה, של אישה המנהלת רומן עם גבר נשוי ונותרת לבד במשך רוב הזמן. אולם התקבלותו של השיר מיוחסת לאוניברסליות שלו ולהתאמתו לציבור נרחב שמסיבות שונות חש בודד. בחברה האנושית המוכוונת למשפחתיות וקבוצתיות, מהווה הבדידות מועקה כבדה הנופלת בחלקם של אנשים שמסיבות שונות אין להם בני זוג או משפחה, או שאינם יכולים להיראות עמם מסיבות חברתיות שונות. חוויית הבדידות המתוארת והזדהותה של רביץ כלסבית, שנים לאחר יצירת השיר, תרמה להתקבלותו בספרות להט"ב.
בל וסבסטיאן
פעילות הלהקה
בשנת 2003 עברה הלהקה לחברת התקליטים Rough Trade והוציאה את אלבום האולפן השישי, Dear Catastrophe Waitress, שהיה מועמד לזכייה בפרס המרקורי ב-2004. הלהקה זכתה לפופולריות רבה בתחנות הרדיו של הקולג'ים בארצות הברית, אך לא להצלחה מסחרית גדולה. בבריטניה שמרה כל השנים על מעמדה היציב והמכובד.
Belle and Sebastian Write about Love, אלבום האולפן השמיני, יצא לאור באוקטובר 2010. גם את האלבום הזה הפיק טוני הופר האמריקאי.
MEKP
החומר מופק מתגובה בין מתיל אתיל קטון, מי חמצן וחומצת מלח ומופיע בצורת נוזל שקוף חסר צבע. אף ארגוני טרור לרוב אינם משתמשים בחומר בשל רגישותו למכה, חום, ניצוצות, שינוי טמפרטורות, הלם והתפרקותו עם הזמן.
מקור חסידה
מקור חסידה גדול
Erodium gruinum
טים הווארד
קריירה
בפתיחת עונת הציג הווארד יכולת חלשה, וכתוצאה מכך איבד שוב את מקומו לרוי קארול, ומיעט מאוד לשחק באותה עונה. בקיץ 2005 שחררה מנצ'סטר יונייטד את שני מתחריו העיקריים של הווארד על תפקיד השוער הראשון, רוי קארול וריקרדו לופס פליפה, אך צרפה את השוער ההולנדי אדווין ואן דר סאר. ואן דר סאר נבחר על ידי אלכס פרגוסון להיות השוער הראשון, והווארד שיחק פעם אחת בלבד במהלך עונת.
נבחרת לאומית
הווארד המשיך בשער נבחרת ארצות הברית במונדיאל 2010 ובגביע הזהב 2011. הוא היה השוער הראשון גם במונדיאל 2014 במהלכו הגיע ל-100 הופעות בנבחרת. ארצות הברית הגיעה לשמינית גמר הגביע בו שיחקה נגד, והווארד ביכולת שיא רשם 16 עצירות, מספר העצירות הגבוה ביותר בתולדות גביע העולם מאז 1966, שמנעו מהבלגים להבקיע במשך 90 דקות והמשחק נשלח להארכה. בהארכה הצליחו הבלגים לכבוש והמשחק נגמר בתוצאה 1:2 לבלגיה וארצות הברית סיימה את חלקה בטורניר.
ברונקה זלצמן
ביוגרפיה
זלצמן שיחקה בסרטים ובתוכניות טלוויזיה: "איי לייק מייק", "הבית ברחוב שלוש", "דודה קלרה", "עיניים גדולות", "שאלה של זהות", "אסירי החופש", "הבן האובד", הגונב מגנב פטור (סרט), "התמהוני", מאש"ה.
חואן פדרו לנסאני
קריירה בטלוויזיה
ב-2014 שיחק בסדרה "אבות" לצד פטו מנחם ולוסיאנו קסטרו. ב-2015 שיחק בסרט "השבט" בתפקיד אלחנדרו. ב-2016 שיחק בסדרה "האריה" בתפקיד ברון מילר, וב-"los unicos" בתפקיד פדרו.
בשנת 2017 שיחק בסרט "hpyrosima" לצד קנדלה וטראנו וחימנה ברון. שיחק גם בתפקיד הראשי בסרט הסאטירי "Sólo se vive una vez" לצדה של אאוחניה סוארס, שותפתו מ"כמעט מלאכים".
קריירה מוזיקלית
ביולי 2012, הציגה הלהקה מופע חדש בגראן רקס שנקרא: "הטין אנג'לס בגראן רקס 2012: הפרידה". המופע האחרון שלהם נערך ב-8 באוקטובר 2012, בקורדובה.
ויליאם וולאס
ייחודו של וולאס נבע מכך שעלה מן העם ולא מן האצולה, בניגוד למנהיגים סקוטים אחרים מאותה התקופה כרוברט דה ברוס, אשר היה מבית אצולה ובעל תביעה למלוכה. ישנן הקבלות בין אישיותו ומרידתו של וולאס לבין אלה של ז'אן ד'ארק, יותר ממאה שנים מאוחר יותר. שניהם באו מתוך העם וסחפו אחריהם המונים, לעיתים בניגוד לרצון של המעמדות השליטים. סופם המר היה דומה אף הוא.
קרב פאלקירק
ב־25 ביוני 1298 פלשו האנגלים למחוז רוקסבורו. וולאס נקט בטקטיקות של התחמקות ונמנע ממגע ישיר עם הצבא הפולש, תוך כדי שהוא משאיר אחריו "אדמה חרוכה" בנתיב נסיגתו. לבסוף נאלץ וולאס להתמודד אל מול צבאו של אדוארד בפאלקירק.
וולאס ארגן את אנשיו בארבעה "שילטרונים" (Schiltrons), מעגלים הגנתיים של נושאי רמחים מעץ, שיצרו מעין "קיפוד" שלא ניתן היה להכריעו אלא אם כן נהרגו כל אנשיו עד האחרון שבהם. האנגלים התקיפו בתחילה באמצעות פרשים, והכריעו את הקשתים הסקוטים הפזורים בשטח. לאחר מכן נסו הפרשים הסקוטים, ברובם אנשי האצולה הסקוטית על נפשם. עכשיו נפנה אדוארד להכריע את ה"שילטרונים". על פי גרסה אחת של הקרב, היו אלו קשתים ולשים אשר כיוונו במדויק אל תוך מעגלי אוחזי הרמחים, עד שהצליחו להכריעם. גרסה אחרת טוענת כי היה זה חיל רגלים אשר השליך קלעים ואבנים על אוחזי הרמחים, וקיימת גרסה לפיה הייתה זו התקפת חיל פרשים מאחור, אך מכל מקום בשילטרונים נפערו רווחים, אותם ניצלו האנגלים למחוץ את ההתנגדות שנותרה. הסקוטים איבדו אנשים רבים, אך וולאס נמלט.
בספטמבר 1298 העביר וולאס את התואר "מגן סקוטלנד" לאציל בשם רוברט דה ברוס, הרוזן מקריק, ולגיסו של ג'ון באליול, ג'ון קומין מבאדנוך. ברוס התפייס עם אדוארד בשנת 1302 בעוד שוולאס התנגד למגעי השלום. הוא נשלח לצרפת בשליחות דיפלומטית ובילה שם זמן מה.
ליאם גלאגר
ילדותו
כאשר היו צעירים סבלו אחיו הבכורים, פול ונואל, מהצורך של ליאם לעצבן ולהרגיז אנשים, בעיקר את נואל - איתו חלק את החדר. האחים גלאגר נהגו להסתבך בצרות לעיתים קרובות, בייחוד בצעירותם; ליאם סולק מבית הספר בגיל 15 בשל מספר רב של תקריות אלימות בהן היה מעורב. בתקופה זו גם נהג לגנוב זוגות אופניים מחנויות מקומיות במנצ'סטר. ליאם אהב מאד ספורט, ובעיקר כדורגל - ולא התעניין במוזיקה בכלל. הוא מספר כי יום אחד קיבל פטיש לראש, באחד מבין עימותיו הרבים, ובאותו יום הגיע הביתה והרים את הגיטרה.
חייו האישיים
ב-7 באפריל 1997 התחתן גלאגר עם הדוגמנית והשחקנית האנגלית פטסי קנזיט. אף על פי כן, נישואים אלו לא היו יציבים גם בשל תקריות שונות עליהן דווח באותה תקופה בצהובונים הבריטיים. באחת התקריות סופר כי במהלך נסיעה במכוניתו זעם גלאגר על רוכב אופנוע בכביש, ובשל כך, לכאורה, תפס את אותו רוכב וזרק אותו מהאופנוע. בינואר 1998 נולדה בתו הבכורה מולי, כתוצאה מרומן עם הזמרת האנגלית ליסה מוריש בלוס אנג'לס אשר הרתה כשבוע לאחר נישואיו לקנזיט. ילדם היחיד של קנזיט וגלאגר, לנון פרנסיס, נולד בספטמבר 1999 ונקרא על שם ג'ון לנון. הזוג התגרש שנה לאחר מכן.
גלאגר ידוע כאוהד מושבע של קבוצת הכדורגל מנצ'סטר סיטי.
יוסל'ה קמצן קדוש
בתרבות
ב-2015, הפיקה איילת ריפס מחזמר על בסיס הסיפור. את המחזה כתב שי להב וביים אורי אומנותי, ומשחקים בו יעקב כהן, עודד מנשה, אסי צובל, אבישי שטרית וכן מתן צור מאנדרדוס.
הרע והיפה
פרסים
גלוריה גראהם זכתה בפרס אוסקר לשחקנית המשנה הטובה ביותר למרות שהיא מופיעה בסרט רק תשע דקות וחצי. זה היה אז בזמנו הזמן הקצר ביותר לקבלת פרס אוסקר. שיא זה נשבר ב-1977 כשביאטריס סטרייט זכתה בפרס זה על תפקידה בסרט רשת שידור שנמשך חמש דקות וארבעים שניות בלבד והיא הפכה אז לשחקנית זוכת פרס האוסקר על התפקיד הקצר ביותר בהיסטוריה.
ויקטור זילברמן (מאמן)
ויקטור זילברמן (נולד ב-20 במרץ 1947) הוא מתאבק יהודי-סובייטי, ישראלי וקנדי בעבר. בעל מדליית ארד מאליפות העולם (איסטנבול 1974), סגן אלוף אירופה (לוזאן 1973), סגן משחקי חבר העמים (אדמונטון 1978) ואלוף ברית המועצות (1972) במשקל עד 74 ק"ג בסגנון היאבקות חופשית. הוא מאמן היאבקות שאימן בקנדה מתאבקים שזכו בכ-30 מדליות זהב.
The Wolf Among Us
משחקיות
The Wolf Among Us הוא משחק הרפתקאות מסוג הצבע-והקלק, בו השחקן, השולט בגיבור ביגבי וולף, יכול לנוע לחקור וליצור קשר עם דמויות אחרות במשחק או עם אובייקטים. בדומה למשחקה הקודם של Telltale Games, The Walking Dead, השחקן יכול לבחור מה הוא יעשה, באמצעות עץ שיחה בו הוא יכול לבחור מה להגיד, (מסומן כמשפט רגיל) או לעשות (מסומן בתוך סוגריים מרובעים את הפעולה שהשחקן יעשה); לשחקן אף ניתנת האפשרות לשתוק (מסומן בתור 3 נקודות). הבחירות יכולות להשפיע באופן משמעותי על העלילה שתתרחש בהמשך הפרק של המשחק, ואף גם על העלילה שתתרחש בפרקים הבאים. בחירות אלו כוללות החלטות קשות - כגון הבחירה אחר איזה משני אשמים לרדוף (תוך מתן האפשרות לאחר לצאת לחופשי). כמו ב-The Walking Dead, החלטות אלו נשלחות לשרתי חברת Telltale, שם הן מאורגנות לכדי נתונים סטטיסטיים לגבי כמה אנשים בחרו לפעול בצורה מסוימת. את הסטטיסטיקות האלו ניתן לראות בסיום כל פרק.